Publication: Magyar Közlöny
Issue: MK-2007-67 (Year: 2007, Number: 67)
Era: 2004-2010
Section: A külföldiek beutazásáról és tartózkodásáról szóló 2001. évi XXXIX. törvény (Idtv.) 79. § (2) bekezdése értelmében a vízumkérelmek és a kiadott vízumok alapján a külföldi adatait a központi adatkezelõ szerv (BÁH) a vízum érvényességi idejének lejártát követõ öt évig, az illetékes idegenrendészeti hatóság (konzulátus) a vízum érvényességi idejének lejártát követõ egy évig kezeli. Ezt a rendelkezést a papíralapú iratok esetén betartják, mivel a konzulátuson a vízumkérelmeket és a vízumkérelem elbírálásához szükséges további iratokat évente selejtezik. A KIR-ben azonban az adatok
Paragraph Index: 194

A külföldiek beutazásáról és tartózkodásáról szóló 2001. évi XXXIX. törvény (Idtv.) 79. § (2) bekezdése értelmében a vízumkérelmek és a kiadott vízumok alapján a külföldi adatait a központi adatkezelõ szerv (BÁH) a vízum érvényességi idejének lejártát követõ öt évig, az illetékes idegenrendészeti hatóság (konzulátus) a vízum érvényességi idejének lejártát követõ egy évig kezeli. Ezt a rendelkezést a papíralapú iratok esetén betartják, mivel a konzulátuson a vízumkérelmeket és a vízumkérelem elbírálásához szükséges további iratokat évente selejtezik. A KIR-ben azonban az adatok törlése nem megoldott, a rendszer minden adatot megõriz, mivel nincs (automatikus) törlési funkciója. A KÜM tájékoztatása alapján a közeljövõben kezdeményezni fogják az Idtv.-nek az adatmegõrzés határidejére vonatkozó rendelkezéseinek módosítását. Jelenleg ez ellen a módosítás ellen nincs kifogásom, hiszen a Vízuminformációs Rendszerre vonatkozó uniós jogszabálytervezetek is a vízumkérelmek ötéves megõrzését írják elõ. Ugyanakkor fenntartom a jogot arra nézve, hogy a jogszabály módosítása során erre a kérdésre még visszatérjek, figyelembe véve az Európai Unió akkor hatályos vonatkozó normáit és a többi tagállam szabályozását. A papír alapú iratok tekintetében az irattározás rendje áttekinthetõ, a pincében elhelyezett, zárt irattárban õrzik az iratokat. A vízumkérelmeket egy évig õrzik, kivéve azokat a vízumokat, amelyeknél a vízum érvényességi ideje hosszabb, mint egy év. Az elutasított kérelmeket öt évig õrzik. Mivel az Idtv. nem rendelkezik az elutasított vízumkérelmek esetén a kérelemben szereplõ adatok kezelésének idõtartamáról, e tekintetben a jogszabály módosítása szükséges. A vízumkérelmezõk tájékoztatása megfelelõ. Az interneten kétnyelvû honlapon található információ a Magyarországra történõ utazáshoz szükséges feltételekrõl. Természetesen a szükséges információt a konzulátuson is meg lehet kapni. A helyi konzuli együttmûködés keretében az Európai Unió néhány tagállama megküldte azon kérelmezõk listáját, akiknek a vízumkérelmét elutasították. A kapott tájékoztatás alapján a kérelmezõkkel kapcsolatos személyes adatok át- 2007/67/II. szám adása más állomáshelyeken ugyanakkor jelenleg is folytatott gyakorlat, így szükségesnek tartom megteremteni az ilyen módon szerzett adatok kezelésének jogalapját. Összegzés A vizsgálat megállapította, hogy a Magyar Köztársaság kijevi konzulátusán a vízumkiadás során az adatkezelés, adatvédelem megfelel a jogszabályi elõírásoknak. A már több alkalommal továbbfejlesztett KIR, amelynek adattartalma megfelel a jogszabályban elõírtaknak, megfelelõ számítástechnikai hátteret biztosít. Jelenleg azonban nem biztosított az adatoknak a rendszerbõl történõ törlése. Az erre irányuló szoftverfejlesztést, amely figyelembe veszi az Idtv. vonatkozó, esetleges módosítását, minél hamarabb el kell végezni. Az úti okmányok adatoldalának fénymásolása szükségtelen, hiszen az úti okmány a vízum kiadásáig ott marad a konzulátuson, azaz ellenõrizni lehet, hogy a vízumkérelemben szereplõ adatok azonosak-e az útlevél adataival. A vízumkérelem elbírálásához az útlevél adatait vagy útlevél-leolvasó segítségével, vagy manuálisan rögzítik a KIR-ben, tehát az útlevélben megtalálható adatok a számítástechnikai rendszerbe is bekerülnek. Emellett szükségtelen az úti okmány fénymásolása és a fénymásolat õrzése. Ilyen irányú kötelezettséget az Idtv. sem ír elõ. Megismerve a konzulátuson folyó munkát, amelynek a szakmai munka mellett nagyon sok adatvédelmi vonatkozása van, javasoltuk, hogy a konzulátusokon nevezzenek ki adatvédelmi felelõst. Az adatvédelmi felelõs lenne megbízva az adatkezeléssel összefüggõ kérdések meghozataláért, az érintettek jogainak biztosításáért és az adatvédelmi jogszabályi rendelkezések és belsõ utasítások maradéktalan betartásáért. Figyelembe véve ugyanakkor azt a tényt, hogy nem minden konzulátuson azonos a munkateher, megoldási javaslatként merülhet fel adatvédelmi tárgyú továbbképzések megszervezése a konzuli munkatársak részére a Külügyminisztérium keretén belül. Az ungvári fõkonzulátus és a beregszászi ügyfélszolgálati iroda ellenõrzése A vizsgálat megállapította, hogy a Magyar Köztársaság ungvári fõkonzulátusán és a fõkonzulátus beregszászi ügyfélszolgálati irodáján a vízumkiadás során az adatkezelés, adatvédelem a következõ ajánlások figyelembevételével megfelel a jogszabályi elõírásoknak. Szükségtelennek és adatvédelmi szempontból kifogásolhatónak találtuk, hogy a konzuli adminisztrátorok képernyõjén megjelenõ ablak a kérelmezõ adatainak tiltónévjegyzéken történõ esetleges elõfordulására enged következtetni. A tiltónévjegyzék megismerése kizárólag a konzuli tevékenységhez kapcsolódhat. Beregszászon az útlevelek kiadása úgy történik, hogy a konzulátus udvarán állók közül név szerint szólítják az útlevél tulajdonosát. Javasoltuk, hogy a szólítás ne név szerint, hanem sorszám alapján történjen. A kérelmezõk a kérelem benyújtásakor két példányban kapnak sorszámot. Ezek közül az egyik a kérelmezõnél marad, a másikat a benyújtott dokumentumokhoz tûzik. A sorszám kiadás ilyen módszere mellett nem látjuk akadályát a sorszám alapján történõ szólításnak. A vizsgálat során a konzulok részérõl két adatvédelmet érintõ kérdés fogalmazódott meg. Az egyik a meghívó fél adatainak kezelésére vonatkozik. A Magyar Köztársaság Kormánya és Ukrajna Miniszteri Kabinetje között az állampolgárok utazásának feltételeirõl szóló, Kijevben 2003. október 9-én elfogadott megállapodás [199/2003. (XII. 10.) Korm. rendelet] értelmében és az annak alapján kialakult gyakorlat során az ukrán állampolgároknak meghívólevelet csak a tartózkodási, D típusú vízumkérelemhez kell bemutatni, a C típusú vízumhoz nem. Ezek után esetenként felmerül a kérdés, hogy a Vízumkérelem a Magyar Köztársaságba történõ beutazáshoz elnevezésû nyomtatvány 34. pontjában szereplõ meghívó személy személyes adatai a valóságnak megfelelnek-e, és hogy a meghívóként megjelölt személy valójában biztosít-e szállást a beutazónak, gondoskodik-e eltartásáról. A Külügyminisztérium tájékoztatása alapján a rovat kitöltése mindenképpen szükséges, ezért a vízumkiadásakor a szúrópróbaszerû ellenõrzést javaslom, így bizonyosodva meg afelõl, hogy a vízumkérelemben szereplõ természetes személy adatai valósak, és valóban õ a meghívó fél. Bár adatvédelmi kérdést csak közvetve érint, kértem a Külügyminisztériumot, vizsgálja meg, hogy a megállapodás kormányrendeletben történt kihirdetése megfelel-e a magyar jogalkotási elõírásoknak. Egy másik kérdés az akkreditált utazási irodák által szervezett utazáson Magyarországra látogatók Ukrajnába történõ visszatérésére vonatkozik, abból a célból, hogy a konzulátus ki tudja szûrni azokat az irodákat, melyekkel az utazók egy része nem tér vissza hazájába. A Határõrségtõl történõ tájékoztatás kérése helyett célszerûbb lenne az akkreditációs feltételek között szerepeltetni egy olyan feltételt, hogy az utazási irodának a csoport visszatérését követõen a vízumot kiadó konzulátusra el kell juttatnia egy statisztikát arról, hogy hányan utaztak el a csoporttal, és ebbõl hány utas tért vissza Ukrajnába/maradt Magyarországon. A Határõrség bûnüldözési, bûnmegelõzési, rendészeti, honvédelmi és államigazgatási célból folytat adatkezelést. A fent említett adatkérés célja pedig az utazási iroda mûködésének vizsgálata lenne. Ahogy azt már a kijevi konzulátus ellenõrzésérõl szóló megállapításaimban is tettem, ebben az esetben is hangsúlyozni szeretném az Idtv. módosításának és ezzel párhuzamosan a KIR fejlesztésének szükségességét. A KIR-ben az 2007/67/II. szám adatok törlése nem megoldott. A korábbiakban a KüM arra tett ígéretet, hogy a SIS II bevezetésekor orvosolják a KIR hiányosságait. A SIS II bevezetésének már több ízben történõ elhalasztása azonban felveti azt a kérdést, hogy a SIS II bevezetéséig elodázhatóak-e ezek a fejlesztések. A Magyar Köztársaság belgrádi nagykövetsége konzuli osztályának és szabadkai fõkonzulátusának adatvédelmi ellenõrzése A 2005-ös adatok szerint Szerbiában adják ki a magyar vízumok 30%-át, 12%-ot Belgrádban, 18%-ot Szabadkán. A vízumügyintézés és a klasszikus konzuli ügyek intézése a Konzuli Információs Rendszeren keresztül történik. A vízumügyintézés során az egyes adminisztratív fázisok – a kárpátaljai tapasztalatainkkal megegyezõen – jól elkülönülnek egymástól. Az adatbiztonságot szolgálja, hogy az érdemi ügyintézést (kérelem elbírálása, vízumbélyeg nyomtatása) konzulok, illetve vízumadminisztrátori beosztásban dolgozó magyar kiküldöttek végzik, míg a helyi alkalmazottak csupán az adminisztrációban (kérelmek átvétele) vesznek részt. A belgrádi konzulátuson az adatok rögzítését is vízumadminisztrátori beosztásban dolgozó magyar kiküldöttek végzik. A konzulátuson dolgozók itt is csak a KIR azon részéhez férnek hozzá, melyre munkájuk ellátása érdekében jogosultságuk kiterjed. A rendszer minden módosítást naplóz. Szerbiában akkreditált utazási irodák mellett, az úgynevezett Concordia Minoritatis Hungaricae (CMH) hat helyi kirendeltsége is gyûjti a vízumkérelmeket az erre vonatkozó megállapodásnak megfelelõen. A vízumkérelmek átvételét követõen az útlevél adatait manuálisan rögzítik a KIR-ben, mivel a Szerbiában kiállított útlevelek gépi leolvasásra nem alkalmasak. A vízumkérelem elbírálásához szükséges további, az útlevélben nem szereplõ adatokat szintén rögzítik, például a balesetbiztosítás idõtartamát. Az adatok bevitelét követõen a konzuli adminisztrátorok képernyõjén – attól függõen, hogy a kérelmezõ szerepel a tiltó névjegyzékben vagy nem – egy ablak jelenik meg a következõ információval: „A kérelmezõ nagy valószínûséggel szerepel a kiutasítási listán vagy az elveszett útiokmányok listáján.” vagy „A kérelmezõ adatai nem szerepelnek sem a tiltó névjegyzékben, sem az elveszett útiokmányok adatbázisában.” Az adatbevitelt követõen a vízumkérelem a konzulhoz kerül. A kérelem elbírálásának megkezdésekor a konzulok egy, a képernyõn megjelenõ ablakban tájékoztatást kapnak arról, hogy a vízumkérelmezõ adatai szerepelnek-e a tiltó névjegyzékben és az elveszett úti okmányok adatbázisában. A vízum kiadásakor a vízumbélyeggel ellátott útlevél visszakerül az útlevél tulajdonosához, a vízumkérelem adatlapját irattárban õrzik. Elutasított vízumkérelem esetén az útlevélben látható a kérelem átvételét jelzõ pecsét, amely jelzi, hogy a kérelmet elutasították. Elutasított D vízumoknál a kérelmezõ írásban egy formanyomtatványon kap tájékoztatást kérelme elutasításának okáról. A KIR a vízumkérelmezõk adatait a Külügyminisztériumon keresztül a Bevándorlási és Állampolgársági Hivatalba továbbítja. A jogszabályban meghatározott esetekben a vízumkérelem ügyében nem a konzulátuson születik döntés, hanem a rendszerben továbbított adatok alapján a BÁH vagy a Külügyminisztérium dönt a kérelemrõl. A papír alapú iratok tekintetében az irattározás rendje mind a konzulátuson, mind a fõkonzulátuson áttekinthetõ, zárt irattárban õrzik az iratokat. Az irattárba csak konzul léphet be, vagy az ügyintézõk konzul kíséretében. A vízumkérelmeket a vízum érvényességének lejártát követõen egy évig õrzik, kivéve azokat a vízumokat, amelyeknél a vízum érvényességi ideje hosszabb, mint egy év. Az elutasított kérelmeket öt évig õrzik. A vízumkérelmezõk tájékoztatása céljából a konzulátuson és a fõkonzulátuson két nyelven olvasható információ a Magyarországra történõ utazáshoz szükséges feltételekrõl. A vizsgálatról szóló jelentésünk összegzése megállapította, hogy a Magyar Köztársaság belgrádi nagykövetségének konzuli osztályán és szabadkai fõkonzulátusán a vízumkiadás során az adatkezelés, adatvédelem a következõ ajánlások figyelembevételével megfelel a jogszabályi elõírásoknak. A zárt rendszerû biztonsági kamerákról az ügyfeleket már az épületbe/udvarra való belépéskor jól látható módon tájékoztatni kell. A szabadkai fõkonzulátus honlapja csak magyar nyelven érhetõ el. Az ügyfelek tájékoztatását egy többnyelvû (magyar és szerb) honlap szolgálná megfelelõen. Elfogadható megoldást jelenthetne, ha a honlapról link mutatna a belgrádi nagykövetség szerb nyelvû oldalára, ahol a szükséges információk szerb nyelven megtalálhatóak. A szabadkai fõkonzulátuson többször elõfordult, hogy a vízumigénylõ adatai annak ellenére szerepeltek a tiltó névjegyzékben, hogy már nem állt beutazási és tartózkodási tilalom alatt. Az ügy tisztázásának érdekében levélben kerestem meg a Bevándorlási és Állampolgársági Hivatalt, a tiltó névjegyzék adatkezelõjét. Megkeresésemre a BÁH fõigazgatója arról tájékoztatott, hogy a BÁH beutazási és tartózkodási tilalom adatbázis változásait naponta, illetve a teljes adatbázist hetente elektronikus úton továbbítja a Külügyminisztérium illetékes szervéhez, amely gondoskodik a külképviseleteken lévõ adatbázis frissítésérõl. Vélhetõen az adatbázis frissítés részben vagy 2007/67/II. szám egészben történõ meghiúsulása okozhatja a problémát. A BÁH és a KüM informatikai szakemberei egy új, jelenleg tesztelés alatt álló informatikai megoldást dolgoztak ki, mellyel elkerülhetõk az ilyen problémák. A szabadkai fõkonzulátuson bemutatták annak a felmérésnek az eredményét, melyet az ügyfelek körében végeztek a fõkonzulátus munkájának értékelésérõl. Az ilyen felmérés eredménye közérdekû adatnak minõsül, és az Avtv.

Source: https://magyarkozlony.hu/hivatalos-lapok/9e5c05577bb687f2de35a44752486927140957ca/dokumentumok/c40d4842ccc8f70c437bbd73c84a4535b81048a5/letoltes